LidanRubinov/Halacha-QA huggingface dataset:
שאלה: קיפול תפילין למישהו אחר: בסוף התפילה אני מקפל את התפילין של אחי הגדול (אני מתחת לגיל בר מצווה). פעם שמעתי בבית הכנסת שמי שמקפל תפילין של מישהו אחר מקצר חיים. האם זה נכון?
תשובה: לא ידוע לנו על דבר זה, "ושומר מצוה לא ידע דבר רע". הרב רואי מרגלית.
שאלה: טסט בתשעה באב: האם יש איסור לעשות מבחן נהיגה בצום תשעה באב? מה לגבי שיעור נהיגה בצום?
תשובה: בתשעה באב אסור להתעסק בשאר דברים שלא יסיח את דעתו מהאבלות, ולכן לכתחילה ודאי שעדיף לא לקבוע שיעור או טסט בתשעה באב (וודאי שלא לפני חצות היום).
שאלה: ברכות ברדיו - לשמוע ולכוון: הרב השיב שמותר לענות אמן על ברכה ששומעים ברדיו אבל לצאת ידי חובת קריאת מגילה או לפטור את עצמו שנאמרה ברדיו אי אפשר. למה זה? השאלה נשאלה בהמשך לשאלה "עניית אמן ברדיו"
תשובה: כדי לענות אמן אדם צריך לדעת על מה מברכים ודבר זה מספיק כדי להתיר לו לענות אמן, אבל הוא בוודאי לא יוצא ידי חובתו זו. לעומת זאת בקריאת מגילה וכד' אדם צריך לשמוע קול של "בר חיובא" על מנת לצאת ידי חובה. אם אדם ישמע קלטת או שידור חי, הוא בוודאי לא יצא ידי חובה כיוון שהקולות שהוא שומע הם לא קולות אנוש של אדם החייב במצוות אלא תרגום של גלי רדיו וכד', לכן הדבר יהיה דומה לשמיעת ילד קטן או שוטה שלא יוצאים ידי חובה בברכותיהם. לתשובת הרב יעקב אריאל שליט"א. האם מותר לשמוע זמרת ברדיו?
שאלה: ברכת האורח באירוח משפחתי: האם אני צריך להגיד ברכת האורח כשאני מתארח אצל סבתא שלי? האם אמא שלי צריכה להגיד?
תשובה: יש קהילות שמקפידות על זה ונהגו היום לומר ב"הרחמן" שבברכת המזון. אני חושב שיש מקום לומר זאת. האם לברך ברכת האורח במסעדה?
שאלה: להפעיל שעון שבת בשבת: כיוונתי את שעון השבת שידלק בשעות מסויימות. לצערי שכחתי להרים את המתג והאור דלק כל השבת. האם היה לי מותר להפעיל את השעון כדי שהאור יכבה כשנלך לישון?
תשובה: אם ברגע שבו תזיז את המתג לא יקרה דבר והאור יישאר דולק, ורק b לאחר זמן האור יכבה, ולא ברגע הלחיצה על הכפתור ח"ו, הדבר מוגדר כ'גרמא', ומותר לעשות מלאכה בגרמא לצורך גדול. כאשר אור מפריע לישון הרי זה צורך גדול, ולכן מותר. לתשובת הרב יעקב אריאל.
שאלה: לא לשכוח לשחק עם חתולים: שמעתי שכתוב בגמרא שמי שמשחק עם חתולים, נפגם לו הזיכרון. אחי הקטן וחבריו בני העשר מצאו חתולה והם נותנים לה אוכל ומלטפים אותה. זה ר? מה תקנתו של מי ששיחק עם חתולים? הרי אני רוצה לשנן לשנן ולדעת כמה שיותר מסכתות!
תשובה: יש בזה משהו. במסכת הוריות (דף י"ג ע"ב) כתוב כך: "חמשה דברים משכחים את הלימוד, האוכל. ממה שאוכל חתול". בכלל כתוב על פי החכמה הפנימית לא לתת לילדים לשחק עם בעלי חיים טמאים. כמובן שאין בעיה לתת להם אוכל וכד', אבל להשתעשע איתם ולתת לילדים לשחק איתם לא מוסיף טהרה. כל זה בגדר של המלצה, אבל לומר שיש בזה איסור אי אפשר.
שאלה: לחדש מקפיא בתשעת הימים: האם מותר לי לחדש את המקפיא החדש שאני אקבל ביום ראשון ז מנחם אב או לחכות לאחרי ט באב?
תשובה: עדיף לחכות לאחר תשעה באב אא"כ אין לו איך להקפיא דברים. הרב רואי מרגלית.
שאלה: ספירת עורלה כמה פעמים: גידלתי במרפסת שתילים של עצים בתוך קופסאות יוגורט (עם אדמה), הקופסאות היו מונחות בתוך אדנית עם אדמה. רשמתי את תאריך הזריעה. האם לאחר שהשתיל גדל ושותלים אותו באדמה (מחוץ לבית) צריך לספור את שנות העורלה מחדש?
תשובה: אילו הכלי שבו השתילים היה מונח על הקרקע, ובתחתית הכלי היה נקב של 2 ס"מ קוטר, היה אפשר להחשיב את שנות הערלה מעת הזריעה. במקרה שלנו הכלי היה מונח במרפסת של בית, ולכן הוא נחשב מנותק מן האדמה. על כן יש למנות שנות ערלה מחדש בעת העברתו לקרקע. בברכת התורה והארץ, הרב יואל פרידמן.
שאלה: לזרוק בוגד מהקהילה: בעירנו שבחו"ל היתה הפגנה בעד הפלסטינאים וערפת ונגד שרון. אחד מחברי קהילתנו השתתף בהפגנה תוך שהוא מגנה את מדינת ישראל ומראה תמונות שהצטלם בג נין ובעזה. בעקבות כך התעוררה השאלה האם אפשר לפי ההלכה להוציא אותו מלהיות חבר בקהילתינו?
תשובה: אכן מן הראוי להוציא איש כזה מהקהילה, אך יש לבחון את התוצאות של ההוצאה מהקהילה לגביו ולגבי משפחתו, ואם זה יכול לגרום שהם עוד יותר יתרחקו מהיהדות צריך לשקול גם את זה. את כל זה אני אומר מבלי להכיר את איש ואת הקהילה על כן ההכרעה בזה צריכה להיות על ידי הרב של הקהילה שלכם.
שאלה: אנטנות סלולריות בתוך העיר: ח הגדירו רשימה של מפגעים אותם יש להרחיק ממקומות ישוב (בורסקי, קברים, דבורים וכו ). האם ניתן לגזור גזרה שווה בין המפגעים שמנו ח בגמרא ובש"ע להיזק של אנטנות סלולריות שנמצאות בסמיכות למקום יישוב?
תשובה: אם אכן האנטנות מסוכנות יש להרחיקן מן העיר. ח הביאו רק דוגמאות למפגעים ועלינו להקיש מהן למפגעים אחרים הנוצרים בכל דור ודור ולהרחיקם בהתאם לצורך. הלכות אלו נפסקו בשו"ע ויש צורך רק ליישמן הלכה למעשה.
שאלה: שם עם שם ה': לאחר שקראנו לבתנו "ליאל" שמענו שאסור לקרוא לילד בשמות עם המילה "אל" שלא כתובים בתורה, במיוחד כשיש רק הברה אחת לפני המילה "אל". האם זה נכון?
תשובה: הגר"מ אליהו הגר"י נובירט והגר"א נבנצל אכן הסכימו שיש להימנע מלקרוא לילד בשמות חדשים המשולבים עם שם ה' שלא מוזכרים בתנ"ך (קוראי שמו). אך ידוע לי מסיפור אישי של אדם ששאל את הגר"מ אליהו לאחר מעשה ופסק לו שלא צריך לשנות שמו. הרב רואי מרגלית.
שאלה: שירות בנות בצה"ל: למה אסור לבנות לשרת בצה"ל? מונעים מהם את התרומה שהן רוצות לתרום. מה זו אותה צניעות שכל הזמן מדברים עליה שמונעת שירות בצה"ל, לבישת מכנסיים וכו?
תשובה: הבעיה העיקרית היא הקשר בין הבנים והבנות בצבא, שקשה מאד למנוע שקשר זה לא יביא לידי עבירה. ואסור לבת לקחת סיכון כזה ועל כן מוטב שתתרום לעם ישראל במסגרת אחרת ויש הרבה דרכים איך לתרום לעם ישראל.
שאלה: תיקון על ידי רב: נאמר לי ע"י אישה המוגדרת כ"מתקשרת" שהביטה בתמונת בני, כי הוא זקוק לתיקון ע"י רב. ברצוני לדעת האם יש עניין בתיקון, ועם איזה רב אוכל להתייעץ בעניין זה?
תשובה: קשה להתייחס לדברים כאלה בגלל שאי אפשר לדעת על פי מה אותם "מתקשרים" קובעים את החלטותיהם. על כגן זה נאמר בתורה "תמים תהיה עם ה' אלוהיך" ופירושו שאנחנו לא יכולים ללכת בדרכים שאינן מוכרות לנו ולקבוע על פיהן הנהגות. אין ספק שכל אחד זקוק להדרכה תורנית, אבל לא בגלל תמונה שאיזו מתקשרת ראתה. לכן כדאי שהבן יפנה להדרכה תורנית, אבל לא בגלל התמונה. ובכלל ביחס לכל עניין התיקונים המיסטיים למניהם, אין זו דרכה של תורה ללכת אחרי הדרכות כאלו
שאלה: זרע של גוי: ילד נולד מתרומת זרע של גוי בעקבות בעיות פריון. האם יש לחשוש בהגיעו לפירקו להנשא שאותו זרע יינתן לזוג נוסף בארץ או בחו"ל?
תשובה: קודם כל צריך לציין שלא ניתן להתיר תרומת זרע אלא אם ברור לפוסק שאין ברירה אחרת ושהזוג ניסו את כל האפשרויות האחרות. עם כל זה רוב הפוסקים לא מתירים תרומת זרע. נניח שזוג קיבל היתר מפורש מפוסק להשתמש בזרע גוי אז אין קשר יחוסים הלכתי בין התורם והילד ולכן אין חשש של חתונת אחים וכד'. הבעייתיות של תרומת זרע מיהודי.
שאלה: עבודת נכרי בתשעה באב: הזמנתי עבודת שיפוץ בבית אצל פועלים גויים עוד לפני שלושת השבועות. העבודה היא בקבלנות והם טרם סיימו אותה. הם מעוניינים לבוא לעבוד גם בתשעה באב (העבודה כוללת שבירת קיר, ריצוף, סיוד וכו ). האם עלי למונעם מלהגיע לעבוד בתשעה באב?
תשובה: אין צורך למנוע מפועלים גויים לבוא לעבודה בתשעה באב.
שאלה: צניעות החולצה: אילו חולצות אסורות ללבישת אשה על פי ההלכה מעיקר הדין (מבחינת צבע, שקיפות, סוג הבד ורמת ההידוק לגוף)?
תשובה: אם החולצה שקופה, וודאי שהדבר פוגע בגדרי הצניעות. חולצה שצמודה מאוד לגוף ומבליטה אותו גם כן מושכת את העין של הבחורים ומהווה בעיה. מלבד זאת, החולצה צריכה לכסות את כל חלק הגוף העליון ולא להיות עם צווארון רחב מדי או שרוולים קצרים מדי (לפחות עד המרפק).
שאלה: קבלת משקפיים בתשעת הימים: קניתי משקפי שמש באינטרנט לפני תחילת שלושת השבועות, את הכסף גבו תוך כדי שלושת השבועות והמוצר הגיע ב-ב באב לחנות ומהחנות אני אמור לאסוף את המוצר.(אני בחור ספרדי) אני אספתי את המוצר,שאלתי- האם נהגתי נכון בגלל שכבר חויבתי על המוצר וזה לא היה בשבוע שחל בו?
תשובה: אם המשקפיים משמחים, אין לקחתם בתשעת הימים, שבהם ממעטים בשמחה. ואין בזה חילוק בין אשכנזים לספרדים. ואם הם יקרים מעט, חמישים ש"ח ויותר, ויש לך מהם שמחה, הרי שמברכים עליהם "שהחיינו", ואין לקחתם בשלושת השבועות, כדי שלא לגרום לברכת "שהחיינו" בימים אלו. אבל אם אתה צריך את המשקפיים, ובלעדיהם נגרם לך סבל, מותר לקחתם, וטוב להתחיל להרכיבם בשבת, ואז תברך עליהם "שהחיינו". וכן אם היה חשש שאם תאחר לקחתם, אולי יאבדו, ויגרם לך הפסד, מותר לקחתם, אבל תתחיל להרכיבם אחר תשעת הימים, ואז תברך "שהחיינו".
שאלה: מה זה "צומת הגידים"?: מהו "צומת הגידים" והיכן זה בגוף בעל החיים?
תשובה: "צומת הגידים" הוא מקבץ של גידים הנמצא ברגל העוף. במידה ואיזור זה נשבר בחיי העוף, בשרו נטרף. ישנה מחלוקת גדולה בין הפוסקים היום אם יש חובה לבדוק את צומת הגידים או לא וכיצד יש לעשות את הבדיקה. מחלוקת זו לא קשורה לעדות השונות ויש מחמירים ומקילים בכל הזרמים. הרבנות הראשית פוסקת שיש למשש בשעת השחיטה כל עוף בבדיקה חיצונית, אך ישנם פוסקים המתעלמים מבדיקה זו ומבצעים בדיקה מדגמית בלבד בקו השחיטה ומאידך ישנן משגיחי כשרות, דוגמת המשגיחים של בד"ץ "בית-יוסף" אשר מחמירים ופותחים את הרגליים של העוף בסכין ומבצעים בו בדיקה פנימית. ר' אלעד גרוס.
שאלה: מה ההבדל בין "חלק" ל"גלאט"?: האם יכולה להיות כשרות גלאט אבל לא חלק? מי מקפיד על חלק? מה ההבדל בניהם באופן ההשגחה?
תשובה: ישנן סירכות בריאות הבהמות המטריפות אותן, לכן בהמה שהתעוררה שאלה הלכתית הנוגעת לכשרותה היא בהמה ששחיטתה לא הייתה "חלקה". בשר "חלק" הוא בשר של בהמה שלא התעוררה שום שאלה הנוגעת לסירכות בריאותיה. אשכנזים לא חייבים מעיקר הדין להקפיד על בשר "חלק" ועדות המזרח מחוייבים בזה. מושג זה שייך אמנם רק לבשר בהמה, אולם היום הייצרנים נוהגים להדביק גם לעופות תווית של "חלק" אשר כוונתה לומר שהעוף כשר למהדרין. "גלאט" פירושו "חלק" ומשמעות המושגים היא אחת. ר' אלעד גרוס. מה ההבדל בין כשרות רגילה לכשרות מהדרין?
שאלה: עליה לקבר כל שבוע: סבתי נפטרה לפני שבועיים, ברצוני לעלות לקברה כל יום שישי בבוקר, אך שמעתי מכל מיני אנשים שהנשמה של הנפטר מחפשת את דרכה לשמיים ואסור להפריע לה בשנה הראשונה. אני מהעדה התימנית.
תשובה: אין איסור הלכתי לעלות לקבר בשנה הראשונה. יש עניין במנהגים שלא לעלות בשנה הראשונה (למעט בזמנים הידועים) כדי שההתנתקות של הקרוב מהנפטר תהיה בצורה בריאה וכדי שהקשר יישמר לזמנים מוגדרים בהם אנו נותנים לרגשות שלנו להביע את עצמם. לכן מומלץ לא לעלות יותר מדי לקברים. הרב קאפח מדריך את בני העדה התימנית ע"פ הרמב"ם שלא לעלות כלל אל הקבר (לא ביום השבעה, לא ביום השלושים, לא ביום השנה ואפילו לא ביום הזיכרון בשנים הבאות) כדי להגדיר את ההבדל שבין החיים למתים. כמובן שאין בזה פגיעה במת או העלבתו. הרב רואי מרגלית.
שאלה: הדרכת בני נוער חילונים: אני בחורה בת 22 ומתנדבת במתן סיוע נפשי לבני ובנות נוער חילוניים. אני שומרת על כל גדרי הצניעות האפשריים, לרבות שמירת נגיעה וכו. האם מותר לי לנהל שיחות הנפש עם בני בנוער בגילאים 16 עד 18? זו עבודה חשובה מאד ובני הנוער זקוקים למענה זה באופן תדיר.
תשובה: אם את בחורה השומרת על צניעות לא ראוי לנהל שיחות נפש וכד' עם בחורים בגיל התבגרות. את יכולה לסייע לבנות או לילדים קטנים, אבל שיחות עם מתבגרים עלולות לגרום יותר נזק מאשר תועלת.
שאלה: תפילה עם מנשא לתינוק : האם מותר להתפלל עם תינוק שצמוד אלי עם במנשא בד? (כמו קנגרו שמורכב מרצועת בד ארוכה ). אין חשש שהתינוק יפול, וגם בד"כ הוא ישן שם. בדרך כלל בעגלה התינוק ישן פחות טוב ולכן הריכוז בתפילה יורד מחשש שמא הוא יבכה פתאום.
תשובה: מצינו שמותר להתפלל כשמשא של 4 קבין על גבו של אדם. אם הקנגורו גדול יותר ומלפנים, אין דרך כבוד לעמוד כך לפני ה'.
שאלה: כיור אחד ודברים שנופלים: אני גר בדירה שכורה עם כיור אחד. אם נפל סכין או מזלג לכיור, צריך להכשיר את הפריט שנפל? מה לגבי סקוטש שנפל? צריך להחליפו?
תשובה: אפשר לשטוף את הכלי במים ולא צריך להחליפו. כיון שהנגיעה היתה במגע קר ולא חם. הרב רואי מרגלית.
שאלה: שינוי נוסח לחוזר בתשובה: לפני שהתחלתי לשמור תורה ומצוות התפללתי בבית כנסת שאינו אורתודוכסי בנוסח אשכנז. בשנים האחרונות הלכתי לבית כנסת חב"ד והתפללתי שם בנוסח האר"י, כעת אני רואה שנוסח זה אינו מתאים לי. האם אני יכול לחזור לנוסח אשכנז, עם או בלי התרת נדרים?
תשובה: התשובה מורכבת. ככלל אם בבית אביך או סבך נהגו להתפלל בנוסח אשכנז, בלא ספק אתה רשאי להתפלל בנוסח אשכנז. אם בבית אביך או סבך נהגו להתפלל בנוסח ספרד חסידי, מוטב שתמשיך להתפלל בנוסח זה. ומכל מקום אם אתה מתפלל בבית כנסת שמתפללים בו בנוסח אשכנז, אתה רשאי להתפלל בנוסח אשכנז. אם בית הכנסת שלך מתפלל בנוסח ספרד, וגם בית אביך התפללו בנוסח ספרד, ואתה רוצה לעבור לנוסח אשכנז, נכון שתעשה על כך התרת נדרים.
שאלה: אני מאריך בשמונה עשרה: מה עדיף למי שמאריך בשמונה עשרה של מנחה, לומר עלינו בציבור או לסמוך תחנון לתפילה?
תשובה: יותר חשוב לסמוך תחנון לתפילה. מי שלא נוהג כך מפסיד את תחנון בגלל שאסור להפסיק בין התפילה לתחנון. כמובן שיש חשיבות לומר "עלינו" בציבור, אבל ניתן לומר זאת גם ביחיד, מה שאין כן לגבי אמירת התחנון שמי שמפסיק בינו לבין התפילה מפסיד אותו לגמרי.
שאלה: בקשה על משפט בתפילה: לצערי יש לי משפט בבית המשפט. באיזה ברכה בתפילת שמונה עשרה אפשר לבקש בקשה אישית? בהשיבה שופטנו?
תשובה: אפשר בהשיבה שופטינו או בשומע תפלה. הרב רואי מרגלית.
שאלה: מה עושים עם חלב עכו"ם?: מהבית שלנו נשלחים מצרכים לחלוקה לנצרכים. את המצרכים אנו אוספים בישוב ולפעמים מגיעים דברים שאנו בביתנו מקפידים לא לאכלם למשל ממתקים עם חלב עכו"ם. האם אפשר להכניס אותם לארגזים למשלוח או לזורקם?
תשובה: ככלל מוצרים שיש בהם אבקת חלב נוכרי כשרים. זאת משום שחלב נוכרי אסור מדברי חכמים, שחששו שמא יערב הגוי בחלב הכשר חלב אסור שנחלב מבהמה טמאה, ורק כאשר היהודי מפקח על הגוי שיחלוב מבהמה טהורה מותר לאכול את חלבו, וכיום נחלקו הפוסקים במקרה בו ישנה חברה אמינה שמצהירה שלא ערבה במוצר חלב של בהמה טמאה, האם אפשר לסמוך על כך או שעדיין חל על החלב איסור חלב נוכרי. וכיוון שזו מחלוקת בדברי חכמים, הלכה כדברי המיקל. אמנם לכתחילה טוב להחמיר, לצאת ידי כולם. אבל כאשר הגיעו לאדם מוצרים עם אבקת חלב נוכרים, אינו צריך להימנע מלאכלם. לפיכך, מותר לשלוח ממתקים אלו לנצרכים ורק אם ידוע שבאותו מקום רגילים להחמיר בזה ולא לאוכלם, אין לשולחם.
שאלה: מדוע הקב"ה ברא אותנו?: אם הקב"ה כל כך חכם, מדוע יצר את האדם? האם למשול בנו לא משעמם אותו? הוא יכול היה לברוא בריאות יותר חכמות ונבונות מבני אדם, לא? אשמח אם תענה לי במילים פשוטות כי אני בס"כ בן 14.
תשובה: שאלה גדולה שאלת וזה אומר שאתה בחור מעמיק. אך להשיב על שאלות עמוקות- מדוע הקב"ה ברא את עולמו, ומה מטרת הקב"ה בבריאת העולם אי אפשר להשיב על רגל אחת בתשובה קצרה. על כך נכתבו ספרים שלמים, ואני מניח שבמשך הזמן תוסיף דעת ותבין יותר ויותר את את הרצון האלוקי. ובנתיים, מאחר שאתה יודע שהקב"ה חכם, מתוך הנחה זו תצא ותתבונן בעצמך איזה עולם נפלא העולם הזה. כמה חכמה יש בבריאה, וכמה נפלא הוא האדם שהוא עיקר הבריאה. ותראה שאתה בעצמך יכול לענות על שאלתך. וכאמור לאחר שתלמד ותוסיף דעת תוכל להבין בצורה יותר עמוקה את התשובה לשאלתך על פי הספרים שעוסקים בזה כגון ספרי הרמח"ל.
שאלה: תספורת ביום שישי בבין המצרים: האם מותר להסתפר ביום שישי שחל בימי בין במיצרים?
תשובה: לאשכנזים אסור לספרדים מותר. הרב רואי מרגלית.
שאלה: שמירת העינים ברשת: איך שומרים על העינים באינטרנט? האם יש איסור הלכתי להשתמש ברשת כאשר קופצות לי תמונות לא צנועות מול העיניים?
תשובה: אם קופצת לך תמונה לא צנועה עליך לעצום את העיניים. ובאמת, אם הדבר חוזר ונשנה ונגרמים לך הרהורים או שאתה מרגיש שאינך יכול לגלוש בגלל זאת, אל תשתמש ברשת. יש כאלו שלא קוראים עיתונים וכד' ובכל זאת הם חיים טוב מאוד, גם בימינו.
שאלה: עונש למי שביטל אירוסין: האם על מי שביטל אירוסין לאחר שנעשו הכנות מרובות חל "מי שפרע"?
תשובה: לא שייך "מי שפרע". השאלה היא האם הוא חייב לשלם את הנזקים וההוצאות שנגרמו. הרמב"ם סובר שאם עשו סעודת אירוסין ואחר כך אחד הצדדים ביטל, בגלל שהוא גרם נזק לצד השני הוא חייב לשלם מדין "מזיק" את כל ההוצאות שהיו לצד השני בהכנות.
שאלה: קדיש יתום בקרבנות: האם אומרים קדיש יתום בקרבנות שלפני התפילה?
תשובה: לאחר הקרבנות נוהגים לומר קדיש דרבנן (על ישראל) אם יש מנין לפני הודו כמו שכתוב בסידור, וכמו שנהוג לאחר כל לימוד משניות או תלמוד. הרב רואי מרגלית.
שאלה: להניח בכלי ראשון בשבת: האם מותר בשבת להכניס מאכל יבש (או לח שבושל ועודנו חם) לתוך כלי ראשון שאינו על האש? האם מותר אח"כ להניח את הכלי חזרה על האש?
תשובה: אסור ליתן מאכל יבש שבושל כל צרכו, או לח שבושל ועודנו חם, בתוך כלי ראשון שאינו על האש אם דעתו להחזירו על גבי האש או הפלטה, ואם אין דעתו להחזירו, יש מתירים ויש אוסרים. הרב חיים כץ.
שאלה: עוד דפים שמחולקים בבית הכנסת: בהמשך לתשובת הרב בנושא "דפי פרסומות בבית הכנסת". במקרה שמביאים לבית הכנסת דפים המכילים רק פרסומות, ללא דברי תורה, האם יש להשליכם לפח לפני השבת או שיש בכך בעייה של גזל?
תשובה: אם פרסומות אלו אינם מתאימות לאוירת בית הכנסת אין בזריקתם איסור גזל וכבר הרחבנו בנושא השלילה שבעלוני בית הכנסת באתר זה. לתשובת הרב דב ליאור: "היחס לעלוני בית הכנסת". דוגמניות בעלוני בית הכנסת.
שאלה: שתילת שיחים סמוך לתשעה באב: עקרו אצלנו שיחים קטנים, והם נותרו זרוקים עם שורשיהם, האם מותר לי לקחתם ולשותלם בשבוע שחל בו תשעה באב?
תשובה: מותר. והטעם מפני שאם לא תקחם יאבדו. וכן מצינו שלדעת הרבה פוסקים מותר לאכול בשר שנותר משבת חזון, כדי שלא לאבדו. ואמנם כיום מחמירים, כי אפשר לשומרו במקפיא. אבל למדנו מכאן, שמפני בל תשחית התירו אכילת בשר המשמח. וכן מותר לשתול שיח שאם לא תשתלנו יאבד. אמנם תעשה זאת בצינעא, וכל מה שאפשר לדחות בעבודה לאחר תשעת הימים תדחה. למשל, אל תסדר יפה את הערוגה סביבו, אלא מהר תטמון אותו באדמה ותחבר אליו צינור.
שאלה: נתינת מכונית כמעשר: יש ברשותי מכונית ישנה מעט שאני מתקשה למוכרה. האם ניתן לתת אותה כמעשר כספים לארגון הנזקק לה ועל חשבון זה לא להפריש מעשר בחודשים הקרובים? האם עלי לחשב את המעשר עפ"י המחירון או עפ"י המחיר שקניתי אותה (נמוך מעט)?
תשובה: הדבר אפשרי. מחיר המכונית בשוק קובע, ולענין זה מחירון המכוניות קובע. הרב חיים כץ.
שאלה: לכבות את הפלטה בשבת: כיצד אפשר לכבות את הפלטה לאחר סעודת השבת ועד סעודה שלישית?
תשובה: אם המאכל מונח על הפלטה מער"ש ונתבשל כל צרכו, אפשר באמצעות שעון שבת לדאוג שתכבה לאחר סעודת הצהריים ותידלק אח"כ, וכל זה בתנאי שלא יניח ע"ג הפלטה בשבת עצמה אוכל לאחר שנכבית הפלטה בשבת. הרב חיים כץ.
שאלה: "לא תחמוד" כשאין בעלים: האם המצוה של לא תחמוד חלה רק כאשר יש בעלות ושייכות? למשל: לראובן יש חברותא בשם שמעון. לוי באמת היה רוצה ללמוד עם שמעון והוא "חומד" אותו. כמובן ששמעון אינו שייך לראובן. האם לוי עובר על "לא תחמוד" כשהוא מנסה "לגנוב" את החברותא מראובן?
תשובה: כתב הרמב"ם פ"א מהלכות גזילה ה"ט כל החומד עצמו או אמתו וכו' והכביר עליו ברעים והפציר בו עד שלקחו וכו' ה"ז עובר בלא תעשה שנאמר: לא תחמוד. מכלל דבריו נשמע שכל האיסור אינו אלא בדברים שהם בבעלותו של האדם. הרב חיים כץ.
שאלה: לקנות חולצה לשרשרת האנושית: הציבור התבקש לבוא לשרשרת האנושית עם חולצות כתומות, נכתב שמי שאין לו יוכל לקנות במקום. האם אין בעיה לקנות חולצה כזו ולחדש בשבוע שחל בו?
תשובה: מותר לקנות חולצה מיוחדת שמבטאת את דבקותינו בארצינו בשבוע שחל בו תשעה באב. וזה כל ענינם של הימים האלה לפעול במה שאפשר למען גאולתינו ולחיזוק אחיזתינו בארץ ישראל.
שאלה: טעיתי במספר הכריכות בציצית: האם טעות במספר הכריכות של הציצית מעכבת את המצווה?
תשובה: טעות במספר הכריכות אינה מעכבת את המצווה מהתורה, כי כל זמן שיש כריכה ושני קשרים יש שם גדיל ויוצאים בו ידי חובה. אלא שלכתחילה יש לעשות כמנהג שקבעו חכמים.
שאלה: "לא תחמוד" בהשאלה: האם אדם שרוצה לשאול חפץ ולוחץ על בעליו לשם כך, עובר ב"לא תחמוד"?
תשובה: כתב הרמב"ם פ"א מהלכות גזילה ה"ט: ואינו עובר בלאו זה עד שיקח את החפץ שחמד כענין שנאמר: לא תחמוד כסף וזהב וכו', חימוד שיש בו מעשה. בהמשך לדיוקו של הרמב"ם מלשון הפס', שיש צורך במעשה כדי לעבור על הלאו, ניתן לדייק דיוק נוסף בלשון הכתוב: "ולקחת לך", דוקא אם הוא קנה או רוצה לקנות, אבל אם רוצה רק לשאול את החפץ, יש מקום לומר שאינו עובר בלאו. אבל שם בהי"א כתב הרמב"ם בהסבר דין התורה, התאוה מביאה לידי חימוד והחימוד מביא לגזל וכו', ומכלל דבריו ניתן לשמוע שעיקר האיסור הוא עצם החימוד, ולכן גם אם חימוד הוא כדי לשאול יש מקום לאסור מצד רוח וכוונת התורה. הרב חיים כץ.
שאלה: מותר לקחת ביס מהסנדוויץ?: האם אדם שמבקש מחבירו "ביס" מהסנדוויץ שלו או שלוק מהשתייה שלו עובר ב"לא תחמוד"? האם הוא עובר עבירה אחרת שאני לא חושב עליה?
תשובה: כתב הרמב"ם פ"א מהלכות גזילה ה"ט כל החומד עצמו או אמתו וכו' והכביר עליו ברעים והפציר בו עד שלקחו וכו' ה"ז עובר בלא תעשה שנאמר: לא תחמוד. וכתב בהשגות הראב"ד: ולא אמר רוצה אני, דהיינו: אם הנותן נתן בהסכמה לדעת הראב"ד לא עבר בלא תחמוד, אך לדעת הרמב"ם משמע וכך הבין הרב המגיד שעובר בלא תחמוד גם במקרה זה. (בכל מקרה יש מקום לחוש שמא אותו מאכל הוא בגדר סעודה שאינה מספקת לבעליה, וכן אכילה ממאכל שאכל ממנו חבירו היכול להיות מסוכן כמבואר במסכת דרך ארץ פ"ט, ושם בפירוש הנחלת יעקב בשם הלבוש). הרב חיים כץ.
שאלה: תשובה על זלזול בצדיקים: איזו תשובה יעשה אדם ששמע זלזול בצדיק שחי או להבדיל שנפטר, ואותו אדם לא מיחה, או שמיחה מעט?
תשובה: התשובה היא בווידוי וחרטה וקבלה לעתיד שלא ישוב לחטוא עוד אין מקום לבקש מחילה מאותו צדיק אלא אם כן הוא יודע שחטאת בזה אבל אם הוא אינו יודע אם תבוא לבקש ממנו מחילה ותספר לו על מה אתה מבקש מחילה זה יפגע בו.
שאלה: מתנה בערב תשעה באב: קיבלתי מתנה ביום ז באב מחברים לעבודה - תלושי קניה לרגל הולדת הבן. האם עדיף שלא לספר לאשתי על כך עד אחר ט באב או שמותר לגרום לשמחה כזו גם בסמוך ל ט באב?
תשובה: השמחה היא ברכישת מוצר חדש ולא בקבלת תלושי קנייה. כשם אין איסור לשלם משכורת לעובד בימים אלו (אדרבה, עיכוב הוא עבירה חמורה של בל תלין).
שאלה: בעיה עם ילדה: אני בקשר עם ילדה אחת, בעיקר טלפוני אבל אנחנו גם נפגשים מדי פעם. היא לא שומרת נגיעה ואני כן ואני לא רוצה שיגיע מצב שכל השנים האלה שאני שומר ולא נוגע יגיעו לסיומם בין רגע על ידי שטות. אני רוצה לשמור ולא לגעת, אבל כל פעם שאנחנו ביחד יש לי את היצר לגעת בה. האם תוכל לתת לי כמה עצות מה לעשות? זה ממש חשוב לי.
תשובה: השאלה שלך צריכה להיות האם זה טוב להיות בקשר עם בת בכלל ובפרט עם בת שלא רצינית כמוך (אפילו שהיא נחמדה) ולדעתי הקשר הזה לא רצוי. עליך לדעת שנגיעה אסורה מהתורה ועבירה גוררת עבירה ועל כן כל קשר עם בת צריך להיות על בסיס רוחני ערכי שלא מביא לרצון של נגיעה. כל אחד מכם בעתיד כשירצה להתחתן יהיה לו צער אם ידע שכלתו לא היתה צנועה והתעסקה עם בן בנגיעות.
שאלה: ביקור בכנסיות בחו"ל: אני טסה בע"ה בעוד כשבוע לאיטליה, כחלק ממשלחת ישראלית של סטודנטים, להשתתף במעין "מחנה קיץ" רעיוני עם סטודנטים מרחבי העולם. כחלק מהביקור באיטליה מתוכננים עבורנו סיורים ברומא ובפירנצה, שיכללו בחלקם ביקורים בכנסיות ואף בוותיקן. לאן אסור בפירוש להכנס, לאן מותר, האם לנסוע עם הקבוצה ולחכות בחוץ, או לא להצטרף באותו יום (אם הדבר יהיה אפשרי.)? בפרט בקשר לוותיקן שכידוע נחשב כמדינה בפני עצמה ולא כולו בתי תפילה וכו. מה מותר?
תשובה: אין להיכנס לכנסיות. לא כל הואתיקן הוא כנסיה אולם אין להשתתף במעמדות כגון בברכתו של האפיפיור וכדו'.
שאלה: שיר השירים בתשעה באב: התחייבתי לקרוא את שיר השירים 40 יום רצוף בלילות, אך לא שמתי לב לכך שבאמצע יש את ט באב שבו אסור לעסוק בתנ"ך. מה עלי לעשות?
תשובה: דלגי על תשעה באב ותמשיכי עד יימלאו 40 פעם. הרשי לי להעיר שאין הדעת נוחה מ"סגולות" אלו. הננו עם סגולה ולא עם סגולות. יש לנו תורה, תפילה, צדקה ומעשים והם העיקר.
שאלה: ניתוח פלסטי : מה דעת תורה בנושאי ניתוח אף?
תשובה: היה ראוי להרחיב במקורות, אך כדי שלא לעכב התשובה אומר בקיצור: הבעיה בניתוח קוסמטי שהאדם חובל בעצמו. אבל אם הניתוח יציל אותו מסבל רב, הרי שאין כאן חבלה אלא תיקון, ומותר. ובמיוחד הדבר אמור לגבי בחורות שיש חשש שבלא ניתוח יתקשו במציאת זיווגן. אלא שצריך להתבונן בדבר במתינות, ולבחון האם באמת יש צורך בניתוח.
שאלה: פידיון לאחר שתי הפלות: האם אפשר לעשות פידיון לבני הבכור? אישתי עברה 2 הפלות לפני שהתחתנו.
תשובה: צריכים לברר באיזה חודש היו ההפלות. אם ההפלות היו בתוך 40 יום להריון, זה לא נחשב להריון ואפשר לעשות פדיון גם לאחר 40 יום צריך לבדוק אם ההריון נקלט ברחם או שהפגם היה כזה שלעובר לא הייתה צורת וולד ומבחינה הלכתית זה בכלל לא נחשב להריון. להלכה, אם ההפלה הייתה לאחר 40 יום והייתה הפלה ממשית יש חשש שהיא הפילה צורת וולד וכדאי לעשות פדיון ללא ברכה. אבל אם ההפלה לא הייתה הפלת וולד (ואת זה צריך לברר בבית החולים בעת ההפלה) אז וודאי שצריכים לעשות פדיון על כל פנים וודאי שצריך לעשות פדיון ללא ברכה אם ההפלה הייתה לאחר 40 יום.
שאלה: ברית בתשעה באב: הברית של בני הבכור יוצאת בתשעה באב. האם מותר להגיש שתיה? חלק מהאורחים הם חילונים. מה נאמר על בן אשר מוהלים אותו דווקא בתשעה באב? האם זה טוב או רע?
תשובה: אסור להגיש שתיה בברית הנערכת בתשעה באב.
שאלה: פיתות טריות בסיני: אני רוצה לצאת לטייל בסיני והייתי רוצה לדעת מה מותר ואסור לאכול שם? אם אני מביאה קמח מנופה, האם יש אפשרות שהבדואים יאפו לנו פיתות?
תשובה: אם את מביאה את הקמח והם מכינים את הפיתות בפנייך אין איסור.
שאלה: כתיבת על מצבה: אבי נפטר לפני 8 חודשים. על המצבה שלו רשמנו "מרדכי בן מסעודה סבן ". קרוב משפחה העיר לי שלא רושמים כי זה מראה שכל המשפחה היא חס וחלילה. האם זה נכון? מה ניתן לעשות על מנת לתקן את המעוות שנעשה בשוגג? אנו ספרדים.
תשובה: אני לא חושב שיש בזה בעיה. כל אחד מבין שהכוונה היא לנפטר ותו לא. אין בזה חשש.
שאלה: לימוד קביעות בתשעה באב: אני ואחותי לומדות כבר כשנתיים הלכות מתוך ספר החפץ חיים וגם משנה כל יום. מה עלינו לעשות בתשעה באב?
תשובה: בתשעה באב לא לומדים תורה כדין אבל, ולומדים באגדות החורבן, איכה וקינות, הלכות תשעה באב, או אפשר ללמוד את ספר איוב, וכך גם תשמרו על קביעות הלימוד. הרב רואי מרגלית.
שאלה: אינטרנט בתשעה באב: האם מותר לגלוש באינטרנט בתשעה באב?
תשובה: תלוי מה רואים, כדי שלא יסיח דעתו מהאבילות.
שאלה: לימוד בתשעה באב: האם מותר ללמוד את הלכות בית המקדש בתשעה באב? משנה מידות, רמב"ם הלכות בית הבחירה ועוד?
תשובה: הפוסקים לא הזכירו אפשרות זאת כנראה משום שנושא זה נראה עיוני בלבד ולא מעשי ולימוד עיוני אסור בת"ב. אך מי שלומד את הלכות הר הבית כדי להבין טוב יותר את מה שרואות עיניו וכדי לעורר את הציפיות לבניין ביהמ"ק במהרה בימינו יש מקום להתיר.
שאלה: השימוש בתאריך הנוצרי: האם מותר לכתחילה להשתמש בתאריכים נוצריים?
תשובה: כתב על זה בזמנו הרב ניסים שהיה הרב הראשי לישראל. יש הרבה פוסקים שמחמירים בזה היות וזה תאריך שמציין עבודה זרה. מכל מקום בגלל שהתאריך מקובל גם בציבורים שבכלל אין להם זיקה לנצרות (כמו העולם הקומוניסטי וכד') אפשר לשנות חלק מהתאריך כך שלא יצויין יום הולדתו של אותו האיש, למשל "הראשון לחודש אוגוסט" ללא הציון המספרי של החודש (שמות החודשים הלועזיים היו גם בתקופה הרומית לפני הולדתו של אותו האיש), או ללא הציון של השנה וכד'. אמנם יש כאלו שאומרים שהיום כולם משתמשים בתאריך הזה ולא מתכוונים לעבודה זרה, אבל בכ"ז כדאי לכתחילה להימנע מכך ורק כשאין ברירה להשתמש בתאריך בצורה חלקית כמו שציינו.
שאלה: לפי מי פוסקים הלכה?: כאשר כמה רבנים חולקים ביניהם היום, לפי מי פוסקים? האם לפי רוב דעות? האם יש הבדל בין רב רגיל לרב מובהק?
תשובה: זו שאלה כללית מאוד. בדרך כלל היום יש לכל חוג את הרבנים שלו. מצד האמת היו צריכים הרבנים לשבת יחד ולהכריע יחד הלכה, אולם היום נתמעטה ההוראה וכבוד התורה מושפל כל אחד יכול וצריך לפסוק כפי הרבנים שבציבור שלו.